laion/Wikipedia-Exotic huggingface dataset:
אנדרטת קציני הדת היהודים

אנדרטת קציני הדת היהודים בבית הקברות הלאומי ארלינגטון שליד וושינגטון בירת ארצות הברית מנציחה את שמותיהם של 14 רבנים צבאיים אמריקאים שנהרגו במהלך שירותם הצבאי. האנדרטה היא אחת מקבוצה של ארבע אנדרטאות הניצבת בגבעת קציני הדת (Chaplains Hill) שבבית הקברות. הן הוקמו לכבוד קציני דת בכוחות המזוינים של ארצות הברית, שנפלו במלחמותיה, החל ממלחמת העולם הראשונה ואילך. שמות 255 קציני דת, רובם קתולים ופרוטסטנטים, מונצחים באנדרטאות אלו, שהוקמו בהדרגה החל משנת 1926. אנדרטת קציני הדת היהודים מעוצבת בדומה לאנדרטאות השכנות לה. היא לוח גרניט זקוף שאל פניו הוצמדה טבלת ארד. הטבלה נושאת בראשה איור של מגן דוד ולוחות הברית - סמלם של הרבנים הצבאיים האמריקאים - וגורי אריה יהודה משני צידיהם. על גביה מובאת כתובת הקדשה ומצוינים שמות 14 הרבנים שנפלו. בתחתיתה מובא באנגלית פסוק מקינת דוד: "מִנְּשָׁרִים קַלּוּ מֵאֲרָיוֹת גָּבֵרוּ" (שמואל ב, א, כג). הראשון ברשימת הנופלים שעל גבי האנדרטה הוא הרב אלכסנדר גוד, שנהרג ב-3 בפברואר 1943, במהלך מלחמת העולם השנייה. הוא היה אחד מארבעת קציני הדת שהקריבו את חייהם למען הצלת חיילים אחרים לאחר שאונייתם טורפדה על ידי צוללת גרמנית באוקיינוס האטלנטי. האנדרטה עוצבה על ידי דברה ג'קסון (Deborah Jackson) מניו יורק ומומנה מכספי תרומות פרטיות. היא הוקמה לאחר קבלת אישור הקונגרס והייתה האחרונה שהוצבה בגבעת קציני הדת. היא נחנכה ב-24 באוקטובר 2011. האנדרטה, באתר Chaplains Hill Project
נאורניתיסציה

נאורניתיסציה (שם מדעי: Neornithischia; פירוש השם: "בעלי אגן דמוי עוף חדשים") הוא ענף של דינוזאורים מסדרת בעלי אגן דמוי עוף ובה רוב קבוצות הסדרה שאינם בני קבוצת תיראופורה. יצורים אלה היו צמחוניים ובעלי גוף מכוסה קשקשים רכים. לעומת האנקילוזאורים והסטגוזאורים היה להם גוף רך יותר אך לחלקם היו קרניים או מעין "קסדות" על ראשם. הם היו מגוונים בגודלם, מממדי כלב ועד לשאנטונגוזאורוס הענקי שאורכו הגיע ל-15 מטר ולמשקל 16 טונות. יצורים אלה חיו מהיורה העליון עד לסוף תקופת הקרטיקון לפני 65 מיליון שנה. סוג ללא מקור Hexinlusaurus סוג Isaberrysaura סוג Kulindadromeus סוג לסוטוזאורוס (Lesothosaurus)? סוג עותניאל (Othnielia) סוג עותניאלוזאורוס (Othnielosaurus) סוג Phyllodon סוג קסיאוזאורוס (Xiaosaurus) משפחה ג'יהולוזאוריים (Jeholosauridae)? משפחה ננוזאוריים (Nanosauridae) משפחה פארקוזאוריים (Parksosauridae) קבוצה Clypeodonta משפחה היפסילופודוניים (Hypsilophodontidae) קבוצה צרפודה (Cerapoda) אינפרא-סדרה אורניתופודה (Ornithopoda) קבוצה מרגינוצפליה (Marginocephalia) אינפרא-סדרה פכיצפלוזאורים (Pachycephalosauria) אינפרא-סדרה צרטופסים (Ceratopsia) מדיה וקבצים בנושא נאורניתיסציה בוויקישיתוף
קרחון לילי

קרחון לילי (באנגלית: Lillie Glacier) הוא קרחון שנמצא בין הרי באוורס ממערב לבין הרי קונקורד והרי אנארי ממזרח, באנטארקטיקה. אורכו של הקרחון 190 קילומטרים ורוחבו 19 קילומטים - הוא הקרחון הארוך בעולם. הקרחון זורם למפרץ אוב, ויוצר במפרץ את לשון הקרח לילי.  לשון הקרח הבולטת התגלתה על ידי משלחת טרה נובה (שחקרה את אנטארקטיקה בין השנים 1910–1913). לשון הקרח התגלתה כאשר האונייה טרה נובה חקרה את האזור שממערב לכף נורת' בפברואר 1911. המשלחת קראה ללשון הקרח על שם דניס ג'י. לילי, הביולוג של המשלחת. לימים הקרחון כולו נקרא על שם לשון הקרח.  חציו התחתון של הקרחון מופה על ידי משלחת החקר האנטארקטית הלאומי האוסטרלית (התאלה דאן) בשנת 1962. יתר חלקי הקרחון מופו על ידי הסקר הגאולוגי של ארצות הברית, בהתבסס על סקרים ועל תצלומי אוויר שבוצעו על ידי צי ארצות הברית במהלך מבצע קפיצה גבוהה בין השנים 1960–1962.  אתר המורשת ההיסטורי של אנטארקטיקה - "בקתת לילי מרלן" שברכס אוורט בצפון ארץ ויקטוריה נקרא על שם קרחון לילי ועל שם השיר לילי מרלן. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 166 • Charles Swithinbank, Antarctica, Issue 1386, Part 2, P 47 • R. L. Oliver, P. R. James, J. B. Jago, Antarctic Earth Science, P 110 • Yves Crevier, Gordon Rigby, Dirk Werle, Ken Jezek and Don Ball, A RADARSAT-2 Snapshot of Antarctica During the 2007–08 IPY, NEWSLETTER FOR THE Canadian Antarctic Research Network, Vol 28, May 2010, P 4 - 5 • Mary Patterson, AVIATION ACCIDENTS in ANTARCTICA, P 8 תצלום לוויין של קרחון לילי ושל לשון הקרח לילי באתר הסקר הגאולוגי של ארצות הברית קרחון לילי באתר הסקר הגאולוגי של ארצות הברית קרחון לילי באתר הגאזט האנטארקטי של ממשלת אוסטרליה תצלום לוויין של קרחון לילי לשון הקרח לילי באתר הסקר הגאולוגי של ארצות הברית לשון הקרח לילי באתר הגאזט האנטארקטי של ממשלת אוסטרליה תצלום לוויין של לשון הקרח לילי מידע גאוגרפי והיסטורי לפי מקור אחר 220 קילומטרים - ראו סיפרו של Swithinbank ב"לקריאה נוספת" ראו סיפרו של Swithinbank ב"לקריאה נוספת" ההיסטוריה של גילוי לשון הקרח לילי רשימת אתרי המורשת ההיסטוריים באנטארקטיקה
קרלי חייקין

קרלי האנה חייקין (באנגלית: Carly Hannah Chaikin; נולדה ב-26 במרץ 1990) היא שחקנית אמריקאית-יהודייה, שהתפרסמה מתפקידה בתור דליה רויס בקומדיית המצבים של רשת ABC, "פרברי הגיהנום" (2011–2014), ולאחר מכן בשל הופעתה בתור דארלין אלדרסון בסדרת הדרמה והמותחן של רשת USA, "מר רובוט" (2015–2019). חייקין נולדה בסנטה מוניקה, קליפורניה לאב קרדיולוג ולאם פסיכותרפיסטית. היא גדלה במשפחה יהודית ויש לה אחות גדולה. למדה בבית-הספר לבנות "ארצ'ר" במערב לוס אנג'לס. במהלך תקופה זו היא שיחקה במגוון ענפי ספורט, כולל כדורעף, סופטבול, כדורסל וכדורגל. בשנת 2009 ביצעה חייקין את תפקידה של ורוניקה בסרט "The Consultants". בשנת 2010 שיחקה חייקין לצד מיילי סיירוס בעיבוד הקולנועי "השיר האחרון", שמבוסס על ספרו של ניקולס ספארקס, ויצא לאקרנים ב-31 במרץ 2010. היא שיחקה את התפקיד של בלייז, האנטגוניסטית של הסרט, מורדת צעירה שעושה צרות לרוני, בגילומה של סיירוס. בשנת 2011 לוהקה לתפקיד 'דליה "אופרה" רויס' בסיטקום של רשת ABC "פרברי הגיהנום" לצדם של ג'רמי סיסטו ושריל היינס. דמותה של חייקין, דליה, היא הנער הפופולרית בבית הספר שגם הופעת ליריבתה של טסה, בגילומה של ג'יין לוי. על הופעתה בסדרה זכתה לשבחים רבים; היא הפכה במהרה לחביבת המעריצים וההופעה שלה הייתה לגולת הכותרת של התוכנית. חייקין התמודדה תחילה לתפקיד של טסה. היא כתבה סדרת מאמרים כדמותה, דליה, למגזין "Parade", והיא גם צילמה סרטון מוזיקה בשם "You Missed A Spot" בדמותה בתוכנית. בשנת 2013 הייתה מועמדת לפרס בחירת מבקרי הטלוויזיה לשחקנית המשנה הטובה ביותר בסדרה קומית אך הפסידה לקיילי קווקו על תפקידה בסדרה "המפץ הגדול", וקיבלה מועמדות לפרסי בחירת הנוער 2013 בקטגוריית הנבל האהוב של שנה, אך בקטגוריה זו זכתה ג'אנל פאריש על תפקידה בסדרה "שקרניות קטנות". שמה של חייקין הוזכר למועמדות פוטנציאלית לפרס אמי. הסדרה סיימה את השידורייה ב-14 במאי 2014 לאחר שלוש עונות. בשנת 2015 החלה לככב בסדרת הטלוויזיה זוכת פרס גלובוס הזהב "מר רובוט", מותחן פסיכולוגי ברשת USA Network ובכיכובם של ראמי מאלק וכריסטיאן סלייטר. היא מגלמת את דמותה של ההאקרית דארלין, חלק מקבוצת F-society ואחותו של אליוט. הסדרה זכתה לשבחים נרחבים מצד המבקרים ועל תפקידה בסדרה אמרה חייקין כי הדמות והאופי הייחודי שלה באמת פונה אליה, אף על פי שעשתה אודישן גם לתפקיד דארלין וגם לתפקיד של אנג'לה. הסדרה עלתה לעונה רביעית ואחרונה באוקטובר 2019. חייקין היא גם ציירת חובבת, המתמקדת בצבע אקרילי ובצבע שמן בעיקר, עם קצת קולאז' של טכניקה מעורבת. למרות שלקחה שיעורי ציור בצעירותה, חייקין מציינת כי היא בעיקר אוטודידקטית. יש לה 11 קעקועים, אחד מהם כולל מילות שיר מאת בוב דילן. חייקין היא פעילה בולטת בארגון הצדקה "National Alliance on Mental Illness", המבצע מחקר ותמיכה לאנשים ובני משפחותיהם שנפגעו ממחלות נפש. היא שימשה כנציגת NAMI Walks הן ב-2016 והן ב-2017, וכן גייסה כסף עבור הארגון. בעבר היא השתתפה בתשדיר שירות עבור הארגון. ב-3 בספטמבר 2018, הודיעה חייקין שהיא מאורסת לבן זוגה משכבר הימים, במאי הטלוויזיה ריאן באנל. השניים התחתנו בנובמבר 2021 ומתגוררים יחד בלוס אנג'לס. בפברואר 2023 הגיש באנל בקשה לגירושין מחייקין, תוך ציון הבדלים בלתי ניתנים לגישור לפרידה ביניהם. מדיה וקבצים בנושא קרלי חייקין בוויקישיתוף אתר האינטרנט הרשמי של קרלי חייקין (באנגלית) קרלי חייקין, ברשת החברתית אקס (טוויטר) קרלי חייקין, ברשת החברתית אינסטגרם קרלי חייקין, ערוץ באתר Twitch.tv קרלי חייקין, במסד הנתונים הקולנועיים IMDb (באנגלית) קרלי חייקין, באתר AllMovie (באנגלית) קרלי חייקין, במסד הנתונים הקולנועיים KinoPoisk (ברוסית)
היפסילופודוניים

היפסילופודוניים (שם מדעי: Hypsilophodontidae) היא משפחת דינוזאורים צמחוניים שחיו בעידן המזוזואיקון מלפני 168.3-65 מיליון שנה. יצורים אלה היו בעלי מבנה גוף קל ונעו בזריזות על 2 רגליים. הם חיו ביערות בקבוצות קטנות וניזונו מצמחייה בעזרת מקורם שהכיל שיניים טוחנות גדולות. יצורים אלה היו אבותיהם של האורניתופודים הגדולים יותר. הם חיו מהיורה התיכון עד לקרטיקון העליון בסוף עידן הדינוזאורים. אגיליזאורוס (Agilisaurus) Alocodon Bugenasaura Daurosaurus דרינקר (Drinker) פולגורותריום (Fulgurotherium)? היפסילופודון (Hypsilophodon) ג'יהולוזאורוס (Jeholosaurus) לילינזאורה (Leaellynasaura) Notohypsilophodon אורודרומיאוס (Orodromeus) אוריקטודרומאוס (Oryctodromeus) אותניליה (Othnielia) פארקוזאורוס (Parksosaurus) קוואנטזאורוס (Qantassaurus) תסקילוזאורוס (Thescelosaurus) Yandusaurus זפירוזאורוס (Zephyrosaurus) קוריאנוזאורוס (Koreanosaurus) סוגים אפשריים נוספים אנביסטיה (Anabisetia) אטלסקופקוזאורוס (Atlascopcosaurus) גספאריניזאורה (Gasparinisaura) מקרוגריפוזאורוס (Macrogryphosaurus) מורוזאורוס (Morrosaurus) קוואנטזאורוס (Qantassaurus) Sektensaurus טלנקאוון (Talenkauen) טריניזאורה (Trinisaura) מדיה וקבצים בנושא היפסילופודוניים בוויקישיתוף היפסילופודוניים, באתר האנציקלופדיה של החיים (באנגלית) היפסילופודוניים, באתר GBIF (באנגלית) ד"ר תומאס ר. הולץ הבן, Lecture 18 Ornithopoda: Beaks, Bills & Crests, מתוך הקורס גאולוגיה 104: דינוזאורים, 2021, באתר יוטיוב (באנגלית)
לשון קרח

לשון קרח הוא משטח קרח דק וארוך, היוצא מקו החוף אל תוך אגם או אל הים. הלשון נוצר כאשר קרחון זורם לתוך הים או לתוך אגם במהירות גבוהה יחסית, ומי הים אינם מספיקים להמיסו, ועל כן נוצר משטח קרח על פני המים. בתמונה ניתן לראות את לשון הקרח ארבוס, שאורכה 12 קילומטרים, וגובהה 10 מטרים, יוצאת לתוך האוקיינוס. סביבה מי הים הקפואים, אך לשון הקרח נותרת קפואה גם שהים סביבה מפשיר. לשון הקרח ארבוס, באתר נאס"א
מרגלית זינאתי

מרגלית זינאתי (נולדה ב-1931) היא בת למשפחת זינאתי שהיא אחת מ-3 משפחות הכהנים שהתגוררו בפקיעין מזה מאות בשנים. מרגלית הייתה במשך שנים היהודייה היחידה במקום ושומרת על בית הכנסת העתיק. מרגלית מכונה "שומרת הגחלת היהודית" בפקיעין. בשנת 2018, שנת ה-70 למדינת ישראל, נבחרה להדליק משואה בטקס הדלקת המשואות. זינאתי נולדה בפקיעין ליוסף ומזל, נצר למשפחת כוהנים, שעברה לפקיעין לפני מאות שנים מהישוב היהודי החרב בכפר חנניה. ב-1938, בעקבות החמרת המצב הביטחוני, עזבה משפחת זינאתי את הכפר יחד עם כל היהודים לחדרה. ב-1940 חזרו רק 2 משפחות לפקיעין . בגיל 14 עזבה מרגלית את הכפר והלכה ללמוד בבית ספר ביגור. כעבור שנתיים עברה למוסד דתי בירושלים, אך עזבה כעבור שנתיים וחזרה לפקיעין. בגיל 17, במלחמת העצמאות, עזבה את הכפר יחד עם משפחתה לנהריה. כעבור כמה חודשים, בתום המלחמה ולאחר קום המדינה, חזרה עם משפחתה בשנית לפקיעין. בשנות השבעים עבדה מרגלית במשך כעשור במפעל טקסטיל בנהריה. לאחר פטירתם של הוריה מונתה לשמור על ההקדש היהודי בפקיעין. למרגלית מופע משותף עם השחקן אוריאל רוזנבאום בשם 'פיסות של פקיעין'. המופע, הנערך בבית המשפחה, חושף את סיפור חייה, לצד שאלות מקהל המבקרים במקום. לפני למעלה מעשור הוקמה עמותת בית זינאתי, עמותה שמטרתה לפתח מרכז תיירות בפקיעין. זינאתי הייתה במשך שנים היהודייה היחידה בכפר. זינאתי זכתה בפרס ירושלים בשנת תשע"ו, נבחרה להדליק משואה ביום העצמאות ה-70 של מדינת ישראל. זינאתי בחרה שלא להינשא, כדי שלא תצטרך לעבור למקום אחר. בני משפחתה המורחבת מתגוררים ברחבי הארץ. ערך מורחב – בית זינאתי במחסן שהיה תחת ביתה, הקימה זינאתי מוזיאון למורשת יהדות פקיעין. מדיה וקבצים בנושא מרגלית זינאתי בוויקישיתוף אתר האינטרנט הרשמי של בית זינאתי רבקי גולדפינגר, שומרת על הגחלת, באתר ערוץ 7, 28 בינואר 2016 נעמה פלסר, ‏אישה בת אלפיים: לדמוע אצל מדליקת המשואה – היהודייה מפקיעין, בעיתון מקור ראשון, 18 באפריל 2018 אילן גטניו, השומרת האחרונה, באתר ישראל היום, 24 באוגוסט 2018 זינתי, באתר "בית התפוצות" חדאד, מנעם, פקיעין: אגדה, הווי ומסורת, תל-אביב: עם עובד, 1987, עמ' 25 אלי אשכנזי, תיעוד אחרון, לפני היעלמות המורשת היהודית בפקיעין, באתר הארץ, 20 ביולי 2012 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כף נורת' (ארץ ויקטוריה)

כף נורת' (באנגלית: Cape North - קייפ נורת' - מילולית: הכף הצפונית) הוא מצוק גדול בצידו המערבי של פיורד נילסן בחוף הצפוני של ארץ ויקטוריה באנטארקטיקה. ראש המצוק מכוסה שלג, אולם צדדיו הצפוניים והמזרחיים חשופים משלג. גובהו של הצוק 500 מטרים מעל פני הים. הצוק אינו הנקודה הצפונית ביותר באזור, אולם הוא בולט (בשל צדדיו החשופים משלג) ולכן הוא התגלה על ידי קפטן ג'יימס קלארק רוס בשנת 1841, אשר נתן לכף את שמה (כאשר במפותיו של קוק הכף היא הצפונית ביותר מערבית לכף הוקר, ובשל כך השם). • Edmund Stump, The Ross Orogen of the Transantarctic Mountains, P 74 כף נורת' באתר הסקר הגאולוגי של ארצות הברית כף נורת' באתר מרכז המידע האנטארקטי של ממשלת אוסטרליה מידע גאוגרפי והיסטורי
אלה ברווה

אָלָה בּרֶוֶוה (בכתב לטיני: alla breve) הוא משקל מוזיקלי זוגי פשוט (כלומר בעל שתי פעמות) שבו הפעמה באה על כל תו של חצי. כשבכל תיבה יש שני חצאים חתימת הזמן היא כלומר שתי פעמות של חצי בתיבה. סימון שקול לאלה ברווה הוא , כלומר האות C עם קו אנכי באמצעה. משמעות השם באיטלקית היא בסגנון ברווה. ברווה הוא התו עם ערך הזמן של שני שלמים, שהיה הקצר (breve באיטלקית) שבתווים בשיטת התווים המנסורלית שהייתה נהוגה במאות ה13–16. זאת להבדיל מהמשקל הנפוץ שבו בכל תיבה ארבע פעמות של רבעים, והמסומן ב או . אלה ברווה קשור בבצוע זריז יותר של המוזיקה. כפי שניתן לראות בדוגמה שלהלן, כאשר המוזיקה היא מהירה מצטברים יותר תווים קצרים בכל תיבה - דבר המקשה מעט על קריאתה. שיכתוב התווים למשקל אלה ברווה יפחית את התווים בכל תיבה ויקל על קריאתה. כמו כן, בצוע או ניצוח על תווים קיימים במשקל אלה ברווה יגרום להכפלת המהירות או לפחות להאצתה, כיוון שכל פעמה תכסה מרווח תווים רב יותר (חצי במקום רבע). לכן בצוע אלה ברווה נפוץ למשל במצעדים. סימני התווים המוקדמים התפתחו במסדרים דתיים נוצרים ולכן קיים רקע דתי לחלק מהם. כך, המשקל המשולש (בעל שלוש פעמות) נקרא המשקל המושלם בגלל הקישור לשילוש הקדוש ולכן סומן בעיגול, ללא התחלה או סוף. המשקל הזוגי (בעל שתי פעמות) נקרא המשקל החסר ולכן סומן בעיגול פתוח . סימן זה עדיין בשימוש אך משמעותו השתנתה לסמן את המשקל הנפוץ . קו אנכי באמצע העיגול הפתוח "חותך" את המשקל ל - כלומר לאלה ברווה. Schonbrun, Marc (2005). The Everything Reading Music Book, p.56. ISBN 1-59337-324-4. Novello, John (1986). The Contemporary Keyboardist, p.37. ISBN 0-634-01091-3 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
כף נורת'

האם התכוונתם ל... אנטארקטיקה כף נורת' (ארץ ויקטוריה) – כף בארץ ויקטוריה שבאנטארקטיקה כף נורת' (ג'ורג'יה הדרומית) – כף באי ג'ורג'יה הדרומית באיי ג'ורג'יה הדרומית ואיי סנדוויץ' הדרומיים קנדה כף נורת' (נובה סקוטיה) – כף בפרובינציית נובה סקוטיה שבקנדה נורווגיה נורדקאפ – כף בנורווגיה - הנקודה הצפונית ביותר באירופה
מלך השכונה

מלך השכונה (באנגלית: The King of Queens) היא קומדיית מצבים אמריקנית מצליחה ששודרה ברשת CBS משנת 1998 עד שנת 2007, בכיכובו של קווין ג'יימס. בישראל, שודרה הסדרה בערוץ הוט 3 ולאחר מכן בשידורים חוזרים, בסטאר וורלד ולזמן קצר ב-yes Stars 3. ב-2010 שודרו שתי העונות הראשונות של הסדרה בערוץ ביפ ולאחר מכן בHOT Family \ yes Base והחל מ-2013 גם בשירות ה-VOD של "הוט". ב-31 בדצמבר 2013 התוכנית סיימה את שידוריה בערוצים yes Base ו-HOT Family (וב-HOT VODׁׂׂׂׂ), וכיום משודרת בערוץ yes Comedy. גיבורי הסדרה הם דאג הפרנן (קווין ג'יימס) ואשתו קארי (ליה רימיני), המתגוררים ברובע קווינס שבניו יורק ביחד עם אביה של קארי, ארתור (ג'רי סטילר). דאג, העובד כשליח בחברת המשלוחים IPS, וקארי, העובדת כמזכירה משפטית בחברת עורכי דין, נאלצים להקדיש הרבה מזמנם ומאיכות חייהם לטיפול בארתור, מה שמביא אותם לשכור מוליכת-כלבים בשם הולי (ניקול סאליבן) כדי שתשמור עליו. חבריו הטובים של דאג הם דיקן (ויקטור ויליאמס), בחור שחור גבוה ובעל ביטחון עצמי, ספנס (פאטון אוסוואלט), שחי חלק ניכר של הסדרה בבית אימו (ואף חולק עימה חדר שינה) ובן דודו דני (גארי ולנטיין). אשתו של דיקן, קלי (מרין דאנגי), היא חברתה הטובה של קארי. השכן של דאג וקארי, לו פריגנו, מגלם את עצמו. גארי ולנטיין, המשחק את דני, בן דודו של דאג, הוא אחיו במציאות של השחקן קווין ג'יימס. בעונות הראשונות של כולם אוהבים את ריימונד, התארח קווין ג'יימס מספר פעמים בתור חברו של ריימונד. כשעלתה תוכניתו שלו, התארח גם ריי רומנו בתפקיד ריימונד. ג'רי סטילר, ששיחק גם את אביו של ג'ורג' בסיינפלד, הוא אביו של השחקן בן סטילר. באחד הפרקים נזכר ארתור בילדותו, ובן סטילר גילם את אביו בזיכרון הילדות. ורוניקה, אמו הבודדה של חבר של דאג, ספנס, שנואה על ארתור במיוחד, והוא דוחה אותה מעליו בכל הזדמנות. במציאות, השחקנית שמשחקת את ורוניקה היא אשתו של ג'רי סטילר... אתר האינטרנט הרשמי של מלך השכונה מלך השכונה, ברשת החברתית אקס (טוויטר) "מלך השכונה", במסד הנתונים הקולנועיים IMDb (באנגלית) "מלך השכונה", באתר Rotten Tomatoes (באנגלית) "מלך השכונה", באתר Metacritic (באנגלית) "מלך השכונה", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מונוניכוס

מונוניכוס (שם מדעי: Mononykus; פירושו "טופר אחד") הוא סוג דינוזאור בעל אגן דמוי לטאה שחי בקרטיקון לפני 70 מיליון שנה. מאובניו נמצאו במונגוליה ב-1993 ותוארו על ידי החוקר אלטנרגל פירל. דינוזאור זה היה הולך על שתיים באורך 1 מטר והיה בעל טופר יחיד ברגליו הקדמיות ומכאן שמו. היה לו מקור ארוך ודק ובו שיניים קטנות דמויות מחטים שאיתם הוא צד חרקים, לטאות ויונקים קטנים. הוא נע במהירות עם רגליו שדמו לרגלי יען וייתכן שגופו כוסה בנוצות. עיניו הגדולות עזרו לו לראות בחושך. היה לו זנב קצר, וייתכן שעטור נוצות. מבנה זרועותיו היו קצרות ובעלות טופר יחיד וייתכן שכך הוא הצליח לשבור קני טרמיטים. על פי הסבר זה הוא ניזון בעיקר מחרקים. המונוניכוס הופיע בסדרה "נרדף בידי דינוזאורים" של נייג'ל מארוון, בה כמה פרטים מתקרבים לאוהלו של נייג'ל ומעירים אותו וכן טורפים את העקרב שהוא שמר. הוא נראה גם ב"כוכב פרהיסטורי" בפרק על המדבריות בהם נראה פרט מנוצה בדומה לתנשמת הצד טרמיטים ובעת פריחה גם חרקים אחרים ובהמשך נע בקבוצות לבור מים. בסרט "עולם היורה: נפילת הממלכה" מוצגים מונוניכוסים בדיורמות אך לא נראו פרטים חיים בסרטים. בנוסף הוא מופיע במשחק "פארק היורה 3: בניית פארק". מדיה וקבצים בנושא מונוניכוס בוויקישיתוף מונוניכוס, באתר האנציקלופדיה של החיים (באנגלית) מונוניכוס, באתר GBIF (באנגלית)
אז'דרכו

אז'דרכו (שם מדעי: Azhdarcho) הוא זוחל קדום מעופף מסדרת הפטרוזאוריה שחי בתור הקרטיקון לפני 92 מיליון שנה. יצור זה השתייך למשפחה הנכחדת אזדרקיים בהם היו הגדולים שבמעופפים בכל הזמנים. שמו מבוסס על היצור דמוי-הדרקון מהמיתולוגיה הפרסית אז'דרה (אנ'). מאובני היצור התגלו באוזבקיסטן ברחבי מדבר קיזילקום. הוא הגיע לגובה 2 מטר ולמוטת כנף של 4-5 מטרים. היצור היה בעל צוואר ארוך ולסתות דמויות מקור וחסרי שיניים. בשל מבנה עצמותיו הוא לא היה יכול לכופף את צווארו למטה, אך יכול היה להוריד אותו במידה מסוימת. ייתכן שהוא צד דגים ויצורי מים בדומה לגיזרן המודרני בגריפה של המים ושלייה של מה שנתפס במקורו. גופו הגדול דרש ממנו לדאות כדי להיות באוויר והוא לא היה מסוגל לרפרף או לנוע באוויר דומם אלא רק על ידי רוחות שמנשבות תחת כנפיו. כמו כן הוא לא היה מסוגל לשחות. מדיה וקבצים בנושא אז'דרכו בוויקישיתוף אז'דרכו, באתר האנציקלופדיה של החיים (באנגלית) אז'דרכו, באתר GBIF (באנגלית)
מחזאי

מחזאי, הנקרא גם דרמטורג, הוא אדם העוסק בכתיבת מחזה. יצירותיו מיועדות בדרך כלל להצגה בפני קהל בידי שחקנים. לעיתים מחזות נוצרים כיצירות ספרותיות, הנעזרת בקונוונציות הדרמטיות אך אינן מכוונות להצגה פומבית. בתיאטרון הפוסטמודרני, תפקיד המחזאות לעיתים הוא חיבור הקטעים הנבנים לכדי עלילה ורצף אומנותי שלם, לרוב במקרים שבהם ההצגה לא מועלית על-פי מחזה כתוב. המחזאים המוקדמים ביותר בספרות המערבית שיצירותיהם נשמרו הם המחזאים של יוון העתיקה. מחזותיהם נכתבו סביב תחרות שנתית שנערכה באתונה במאה החמישית לפני הספירה לכבוד האל דיוניסוס. הידועים מביניהם – אייסכילוס, סופוקלס, אוריפידס ואריסטופאנס – יצרו תבניות דרמטיות שעדיין מקובלות בקרב מחזאים מודרניים. המחזאים המודרניים אינם זוכים בדרך כלל לתהילה או להכרה בחשיבות התרבותית של יצירתם בדומה לעבר, מכיוון שהתיאטרון אינו עוד המקום היחיד שניתן לראות בו דרמות רציניות או קומדיות מבדרות, והמחזאי המבקש לו קהל נאלץ להתחרות במדיומים מודרניים יותר כקולנוע וטלוויזיה. מבין המחזאים הבולטים שהשפיעו על עיצוב תרבות המערב, ניתן למנות את: ויליאם שייקספיר, מולייר, לואיג'י פיראנדלו, ברטולט ברכט, אנטון צ'כוב, יוהאן אוגוסט סטרינדברג, הנריק איבסן, ארתור מילר, יוג'ין אוניל, טנסי ויליאמס, אדוארד אלבי, ניל סיימון, הרולד פינטר, סמואל בקט, אז'ן יונסקו ופרידריך דירנמאט. המחזאי הראשון שיצירתו נדפסה בשפה העברית הוא יהודה סומו, שמחזהו, "צחות בדיחותא דקידושין", נדפס במאה ה-16. רשימת מחזאים מחזאים, דף שער בספרייה הלאומית ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
פיוטר ניקולאייביץ', הנסיך הגדול של רוסיה

פיוטר ניקולאייביץ', הנסיך הגדול של רוסיה (ברוסית: Пётр Николаевич Романов; ‏10 בינואר 1864 - 17 בינואר 1931), היה בנו של הנסיך הגדול ניקולאי ניקולאייביץ' האב וסבו של ניקולאי רומנוביץ' רומנוב, הטוען לראשות שושלת המלוכה של בית רומנוב ולכתר הצאר הרוסי. פיוטר נולד ב-10 בינואר 1864 בסנקט פטרבורג שהשתייכה לאימפריה הרוסית, לניקולאי ניקולאייביץ' האב - בנו של ניקולאי הראשון, קיסר רוסיה, ולאלכסנדרה פטרובנה, דוכסית אולדנבורג, בתם של פטר, דוכס אולדנבורג ותרזה, נסיכת נסאו-ויילבורג. בצעירותו החל פיוטר בשירות צבאי, אולם בשל מחלת שחפת שחלה בה נאלץ להתגורר בחו"ל תקופה ממושכת. בהמשך חזר פיוטר לשרת בצבא האימפריה הרוסית, ואף היה מפקד כוחות ההנדסה. ב-26 ביולי 1889 התחתן פיוטר עם מיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ', ממנה נולדו לו 4 ילדים. בשנת 1907 התחתן אחיו ניקולאי עם אחות אשתו אנסטסיה, נסיכת מונטנגרו, ושני הזוגות ביחד היו בעלי השפעה חברתית רבה בחצר הקיסרית הרוסית, ואף היו מידידיו של רספוטין. במהלך מלחמת העולם הראשונה שירת פיוטר במטה אחיו ניקולאי ניקולאייביץ' הבן בחזית המזרחית, ולאחר מכן שירת עמו בקווקז. לאחר המהפכה הרוסית נעצר פיוטר על ידי הבולשביקים והושם במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב פיוטר את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. פיוטר ואחיו ניקולאי התגוררו ביחד בדרום איטליה, ולאחר מכן בצרפת, וב-17 בינואר 1931 מת פיוטר באחוזת המשפחה באנטיב. ב-26 ביולי 1889 התחתן פיוטר עם מיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ', ממנה נולדו לו 4 ילדים: מרינה פטרובנה, נסיכת רוסיה (1892–1981) רומן פטרוביץ', נסיך רוסיה (1896–1978) נדג'דה פטרובנה, נסיכת רוסיה (1898–1988) סופיה פטרובנה, נסיכת רוסיה (1898) מדיה וקבצים בנושא פיוטר ניקולאייביץ', הנסיך הגדול של רוסיה בוויקישיתוף פיוטר ניקולאייביץ', הנסיך הגדול של רוסיה, באתר "Find a Grave" (באנגלית)
רובר 200 קופה

רובר 200 קופה (באנגלית: Rover 200 Coupé) היא מכונית קופה, 2 דלתות מתוצרת יצרנית הרכב רובר אשר יוצרה בין השנים 1992–1998. דגם ה"רובר 200 קופה" הוצג לראשונה ב-6 באוקטובר 1992 בתערוכת הרכב של פריז, והתבסס על דגם "רובר 200 סדרה 2". רובר 200 קופה רובר 216 קופה רובר 220 קופה רובר 220 קופה טורבו רובר 1,600 קופה רובר 1,800 VVC קופה (בקרת שסתום משתנה (אנ')) 2 דלתות הנעה קדמית בדגם "216 קופה" - אופציה מיזוג אוויר תאוצה בין 0 - 97 קמ"ש היא 8.2 שניות (דגם 220 קופה, יוצר בין השנים 1996-1998) תאוצה בין 0 - 97 קמ"ש היא 6.2 שניות (דגם 220 קופה טורבו, יוצר בין השנים 1996-1998) "רובר 200 קופה" - מבט לתוך הרכב "רובר 216 קופה" רובר P5 רובר 200 קופה, סרטון באתר יוטיוב רובר 200 קופה, סרטון באתר יוטיוב " רובר 200 קופה" pistonheads.com/features/ph-features/rover-200-coupe "רובר 200 קופה" car.info/en-se/rover/200 "רובר 200 קופה" classiccarsforsale.co.uk/reviews/classic-rover-reviews-200-coupe-cabriolet רובר 200 קופה forum.rover-coupe "רובר 200 קופה" parkers.co.uk/rover/200/coupe-1992/specs
אבן הירח (מיני-סדרה, 2016)

אבן הירח (באנגלית: The Moonstone) היא סדרת דרמה בהפקת King Bert Productions עבור ערוץ BBC1. זהו עיבוד של הרומן באותו שם מאת וילקי קולינס, שת"ס אליוט כינה אותו הרומן הבלשי הגדול הראשון. בסדרה מככבים ג'ושואה סילבר וג'ון תומסון. רייצ'ל ורינדר, צעירה אנגלייה, מקבלת בירושה יהלום הודי גדול במתנה ליום הולדתה ה-18. את היהלום מעניק לה דודה, קצין בריטי מושחת ששירת בצבא בהודו. ליהלום יש ערך דתי רב והוא גם בעל ערך כספי גדול, ולכן שלושה כוהנים הינדים מקדישים את חייהם למציאתו והשבתו למקדש ממנו נלקח. יום ההולדת של רייצ'ל נחגג במסיבה גדולה ובין האורחים נמצא בן דודה פרנקלין בלייק. באותו ערב היא עונדת את אבן הירח, ושלושה להטוטנים הודים רואים אותה. באותו לילה היהלום נגנב מחדר השינה של רייצ'ל, ומתחילה תקופה של מהומה, אומללות, אי הבנה וחוסר מזל. העלילה מתארת את המאמצים להסביר את הגנבה, לזהות את הגנב ולהתחקות אחר מיקום היהלום. דייוויד קלדר – מר בראף סטיוארט קלארק – גודפרי אייבלווייט טרניה אדוארדס – רייצ'ל ורינדר שרה הדלנד – מיס קלק ג'ושואה סילבר – פרנקלין בלייק ג'ון תומסון – סמל קאף לאו רינגר – גבריאל בטרג' ניסה קול – פנלופי בטרג' סופי וורד – ליידי ורנידר גאי הנרי – מר מרת'ווייט ג'יין מקגארת' – רוזנה ספירמן סופי סטון – לוסי יולנד ג'רמי סוויפט – ד"ר קנדי סיימון שצברגר – ספטימוס לוקר טרוור פוקס – ד"ר עזרא ג'נינגס ג'אג סנגרה – שומר "אבן הירח", במסד הנתונים הקולנועיים IMDb (באנגלית) "אבן הירח", במסד הנתונים הקולנועיים KinoPoisk (ברוסית) הסדרה באתר ה-BBC Dowell, Ben. "First look at the cast of new BBC period drama The Moonstone". Radio Times. נבדק ב-26 באוקטובר 2016. {{cite web}}: (עזרה) "The Moonstone: A diamond goes missing after a party at an English country house, and numerous suspects have a motive for its disappearance". BBC Media Centre. 7 באוקטובר 2016. {{cite web}}: (עזרה)